Anne Frank-huset

Anne Frank-huset, Prinsengracht 263, er stedet i Amsterdam der jødiske Anne Frank sammen med sin familie, en vennefamilie og en eldre mann gjemte seg for jødeforfølgerne under den andre verdenskrig da Tyskland okkuperte Nederland. Huset er et museum i dag. Bakgrunnshistorie Prinsengracht 263 var opprinnelig der firmaet til Anne Franks far, Otto Frank, holdt til. Da Frank-familien og Van Pels-familien gikk i skjul, ble det satt ei bokhylle foran inngangen til bakdelen av huset for å skjule den. Dermed kunne de to familiene oppholde seg der i hemmelighet. De som gjemte seg i Anne Frank-huset: Anne Frank-familien: Anne Frank Margot Frank (Annes søster) Edith Frank-Holländer (Annes mor) Otto Frank (Annes far) Van Pels-familien: Peter van Pels Auguste van Pels-Röttgen Hermann van Pels Etterhvert kom også den eldre tannlegen Fritz Pfeffer for å gjemme seg med dem. Etterkrigstiden Etter krigens slutt, sto huset tomt, og risikerte å bli revet. Den publiserte boka Anne Franks dagbok rettet imidlertid mye oppmerksomhet mot stedet, noe som førte til at det ble reddet og pusset opp igjen. Museet åpnet for publikum i 1960. Referanser Litteratur Frank, Anne (1996). Anne Franks dagbok. Aschehoug. ISBN 82-03-24135-2. Eksterne lenker (en) Offisielt nettsted (en) Anne Frank House – kategori av bilder, video eller lyd på Commons